โสฬสเป็นมึนข่าวถูกปลด! ยันสำรองครบ
โสฬสงงข่าวถูกปลดพ้นเก้าอี้เอสเอ็มอีแบงก์
11 พ.ค. 2555

โสฬสงงข่าวถูกปลดพ้นเก้าอี้เอสเอ็มอีแบงก์
นายโสฬส สาครวิศว กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) ชี้แจงว่า สำนักงานการตรวจเงินแผ่นดิน (สตง.) ได้รับรองงบการเงินทั้ง 2 ปี ว่า ถูกต้องตามหลักบัญชีที่รับรองทั่วไปแล้ว โดย สตง.รับทราบเรื่องค่าเผื่อหนี้สงสัยจะสูญงวด 31 ธ.ค. 2553 ที่ธนาคารตั้งไม่ครบถ้วนตามเกณฑ์ธนาคารแห่งประเทศไทย (ธปท.) จำนวน 1,741.04 ล้านบาท เนื่องจากสำนักงานคณะกรรมการนโยบายรัฐวิสาหกิจ (สคร.) ได้ผ่อนผันเกณฑ์การตั้งสำรองตามมาตรฐาน IAS 39 ของธนาคารเฉพาะกิจของรัฐทุกแห่งให้ขยายเวลาตั้งสำรองให้ครบตามเกณฑ์ 100% ได้ภายในปี 2555 ส่งผลให้ในปี 2553 ธนาคารมีกำไร 128 ล้านบาท งบปี 2554 สตง.ก็รับทราบเรื่องที่ธนาคารตั้งสำรองได้ 1,741 ล้านบาท ครบตามเกณฑ์ที่ ธปท.กำหนด และมีกำไรหลังตั้งสำรอง 222 ล้านบาท จึงรู้สึกงงกับข่าวที่จะถูกปลดในเดือน มิ.ย.-ก.ค.นี้